b'\n_START_ARTICLE_\nMestre espiritual\n_START_PARAGRAPH_\nUn mestre espiritual designa, en filosofia i religi\xc3\xb3, aquell qui pertanyent a una certa tradici\xc3\xb3 i havent estat iniciat, \xc3\xa9s considerat capa\xc3\xa7 de transmetre una doctrina o una pr\xc3\xa0ctica espirituals, ja sigui p\xc3\xbablicament o a un grup restret d\'estudiants. \xc3\x89s doncs "aquell qui pot, amb un desinteressament total, guiar el altres pel cam\xc3\xad que ell mateix ha recorregut, ajudant-los a passar els obstacles i perills que hi poden trobar i a comprendre les revelacions que apareixeran"._NEWLINE_El mot \'Mestre\', utilitzat en aquest sentit, es troba en hebreu on es diu rab\xc3\xad (Jes\xc3\xbas de Natzaret era anomenat \'rab\xc3\xad\' o \'mestre\' pels seus deixebles); al Jap\xc3\xb3 s\'utilitza el mot sensei, que t\xc3\xa9 la connotaci\xc3\xb3 de \'germ\xc3\xa0 gran\' (aquell qui t\xc3\xa9 m\xc3\xa9s experi\xc3\xa8ncia que el deixeble); en hindi hi ha el mot guru que significa \'el qui dissol les tenebres\'; en l\'islam, i especialment en el sufisme, hi ha el xeic; en el budisme tibet\xc3\xa0, el lama.'